[{"text_idx": "#000000", "text": "Gosod loceri newydd i bobl ddigartref yn Aberystwyth"}, {"text_idx": "#000001", "text": "Mae loceri newydd sbon wedi cael eu gosod i bobl ddigartref yn Aberystwyth mewn Swyddfa Atebion sy\u2019n cael ei rheoli gan y Wallich, prif elusen ddigartrefedd Cymru."}, {"text_idx": "#000002", "text": "Mae gorfod cario eiddo gwerthfawr o gwmpas drwy\u2019r dydd yn gallu bod yn flinedig ac yn beryglus i bobl ddigartref. Bydd gosod y loceri newydd, helaeth a di-da\u0302l yn Aberystwyth yn golygu y bydd pobl sy\u2019n cysgu ar y stryd yn gwybod bod eu heiddo\u2019n ddiogel, a\u2019u bod yn gallu canolbwyntio ar gael y cymorth sydd ei angen arnynt."}, {"text_idx": "#000003", "text": "Prynwyd y chwe locer porffor diogel gydag arian gan Gyngor Sir Ceredigion i gynyddu\u2019r ddarpariaeth i bobl sy\u2019n cysgu ar y stryd yn yr ardal."}, {"text_idx": "#000005", "text": "\u201cPan ofynnodd ti\u0302m digartrefedd yr awdurdod lleol i ni weithio gyda\u2019n gilydd i ddarparu unrhyw gymorth ychwanegol a oedd ei angen i helpu pobl sy\u2019n cysgu ar y stryd, ein syniad cyntaf un oedd loceri storio. Mae nifer o bobl rydyn ni wedi gweithio gyda nhw dros y blynyddoedd wedi dymuno cael y loceri hyn."}, {"text_idx": "#000006", "text": "\u201cRhaid i rywun sy\u2019n cysgu ar y stryd gadw eu holl eiddo gyda nhw, ac fe allan nhw boeni amdanyn nhw\u2019n cael eu dwyn pan fyddan nhw\u2019n cysgu. Mae cludo eiddo o gwmpas yn rhwystr yn ystod y dydd hefyd, os oes rhaid i unigolyn fynd i lawer o wahanol apwyntiadau, mynd i gael bwyd poeth neu ddod o hyd i rywle cynnes."}, {"text_idx": "#000007", "text": "\u201cRhywle diogel a sych i gadw eiddo, sydd ar gael 24 awr y dydd \u2013 gall hynny gael effaith gadarnhaol iawn ar rywun sy\u2019n cysgu ar y stryd.\u201d"}, {"text_idx": "#000008", "text": "Mynegodd Jack, 56, ei hapusrwydd ynghylch gosod y loceri newydd:"}, {"text_idx": "#000010", "text": "\u201cMae\u2019r loceri Wallich hyn ar gael yn rhwydd ac yn ddigon mawr i fy holl stwff, felly rwy\u2019n gallu gwisgo\u2019r hyn rwyf ei angen am ddiwrnod neu ddau gan wybod bod gen i ddillad glan a sych beth bynnag sy\u2019n digwydd. Dros y gaeaf hwn mae\u2019r loceri wedi gwneud y gwahaniaeth rhwng \u2018dim ond ymdopi\u2019 a theimlo\u2019n fodlon bod gen i bopeth rwyf ei angen.\u201d"}, {"text_idx": "#000011", "text": "Mae modd i unrhyw un sydd angen defnyddio\u2019r loceri wneud hynny drwy gysylltu a\u0302 Gwasanaeth Atebion Ceredigion y Wallich ar 01970 611832 / 07967 595324, aberstaff@thewallich.net neu drwy alw heibio\u2019r swyddfa ar 9 Chalybeate St, Aberystwyth."}, {"text_idx": "#000012", "text": "Datganiadau a Pholisi\u0308au The Wallich"}]